Source: http://kalender.piibel.net/kal/?fontsize=serif&keel=et&viewmode=loosung&year=2015&month=8&fontsize=10
Timestamp: 2019-07-20 16:28:20+00:00

Document:
AUGUST KUU LOOSUNG: Jeesus Kristus ütleb: "Olge arukad nagu maod ja tasased nagu tuvid!" Mt 10,16
1. Laupäev Jumal on, kes mõistab kohut; ta alandab ühte ja ülendab teist. Ps 75,8 Jah, Issand Jumal, Kõigeväeline, tõelised ja õiged on sinu kohtumõistmised. Ilm 16,7 Issand, minu halastaja, mõista võlast lahti mind, oma terve eluaja teenida siis tahan Sind! KLPR 63:3. Hugo Viktor Karl Wühner Fl 2,12-18; Mt 9,1-8
9. PÜHAPÄEV PÄRAST KOLMAINUPÜHA Igaühelt, kellele on antud palju, nõutakse palju, ja kelle hoolde on jäetud palju, sellelt küsitakse veel rohkem. Lk 12,48 Jr 1,4-10; Fl 3,7-11(12-14); Ps 40 Jutlus: Mt 25,14-30
2. Pühapäev Nad kuuluvad mulle ja ma olen neile armuline, nõnda nagu mees on armuline oma pojale, kes teda teenib. Ml 3,17 Kristus on armastanud kogudust ja loovutanud iseenese tema eest, et teda pühitseda. Ef 5,25-26 Oh Jeesus, ole ka täna meie juures ja aita meid Sind armastada ja oma risti kandes Sinu järel käia ning ükskord sinna jõuda, kuhu Sa pärast oma ristikandmist oled läinud meile aset valmistama. ULR palveraamatust
3. Esmaspäev Aga õigete rada on otsekui valgusepaistus, mis muutub üha selgemaks, kuni päev on saabunud. Õp 4,18 Nõnda paistku teiegi valgus inimestele, et nad teie häid tegusid nähes ülistaksid teie Isa, kes on taevas. Mt 5,16 Üksteise armastamine ja kaasinimeste heaolu seadmine kõrgemaks enda omast - see on avatud uks ellu. Clemens Roomast 1Kn 3,16-28; Mt 9,9-13
4. Teisipäev Kas sa ei tea? Kas sa ei ole kuulnud? Igavene Jumal, Issand, on maailma äärte Looja; tema ei väsi ega tüdi, tema mõistus on uurimatu. Js 40,28 Ainsale, targale Jumalale - temale olgu kirkus igavesti Jeesuse Kristuse läbi! Rm 16,27 Sina oled üks ja kedagi ei saa võrrelda Sinuga, kogu maailma Issandaga. Sina oled ilma alguse ja otsata, ainult Sulle kuulub võim ning Sina oled valitseja! Juudi liturgia Hs 3,16-21; Mt 9,14-17
5. Kolmapäev Kas peaks Issandal midagi olema võimatu? 1Ms 18,14 Ära karda, usu ainult! Mk 5,36 Ime sünnib seal, kus tal on kõlapinda. Tunnen inimesi, kes on Jumalale vihased, et nende elus kunagi mingit imet ei sünni. Kuid nende elukäik ja mõtteviis ei anna imedele ruumi. Niisiis võib arvata, et ime sünnib niiöelda Jumala ja inimese koostöös. Nähtamatu maailm ei sunni end peale. Fanny de Sivers Mt 19,(4-7)8-12(13-15); Mt 9,18-26
6. Neljapäev Pärast oma hingevaeva saab ta näha valgust ja rahuldust tunda. Js 53,11 Jeesus Kristus alandas iseennast, saades kuulekaks surmani, pealegi ristisurmani. Seepärast on Jumal tõstnud ta kõrgemaks kõrgest. Fl 2,8-9 Las juhib Ta. Mul pole kotkalendu. Tee vaevane on osaks minule. Küll kannatustes valmib elule, kes usalduses Issandale andub. Arved Paul Ef 5,15-20; Mt 9,27-34
7. Reede Saamuel ütles Saulile: "Aga sina jää nüüd paigale ja mina kuulutan sulle Jumala sõna." 1Sm 9,27 Iga inimene olgu aga kärmas kuulama, pikaldane rääkima, pikaldane vihastama. Jk 1,19 Keegi vend küsis isa Poimenilt: "Kas rääkimine on parem kui vaikimine? Tark vastas: "Kes räägib Jumala tahtmise kohaselt, teeb hästi, ja kes Jumala tahtmist mööda vaikib, teeb samuti hästi." Kõrbeisade tarkus Jh 19,9-16a; Mt 9,35-10,4
8. Laupäev Nad on pööranud mu poole kukla, aga mitte näo. Ent oma hädaajal nad ütlevad: "Tõuse ja päästa meid!" Jr 2,27 Kristus ütleb: "Jääge minu armastusse!" Jh 15,9 Oh Jeesus, oma püha nime mu südamesse kirjuta, et Sinu suure armu ime võiks hinge sisse vajuda, et sõna, töö ja terve elu siis kuulutaks Su nime ilu! KLPR 264:4. Gerhard Tersteegen Lk 12,42-48; Mt 10,5-15
10. PÜHAPÄEV PÄRAST KOLMAINUPÜHA Õnnis on rahvas, kelle Jumal on Issand, rahvas, kelle tema on valinud enesele pärisosaks! Ps 33,12 2Ms 19,1-6; Mk 12,28-34; Rm 9,1-8.14-16; Ps 64 Jutlus: Lk 19,41-48; Mk 12,28-34
9. Pühapäev Issand uurib läbi kõik südamed ning mõistab kõiki mõtteid ja püüdeid. 1Aj 28,9 Ent sina, kui sa palvetad, siis mine oma kambrisse ja sule uks, ja palu oma Isa, kes on salajas, ja su Isa, kes näeb salajasse, tasub sinule. Mt 6,6 Palvetada ka siis, kui jääb mulje, et Jumal ei tee välja. Tegelikult ei lähe ükski usladuses vormitud palve kaduma. Fanny de Sivers
10. Esmaspäev Issandal ei ole raske aidata palju või pisku läbi. 1Sm 14,6 Aga otsige esmalt Jumala riiki ja tema õigust, siis seda kõike antakse teile pealegi. Mt 6,33 Issand, vii mind, kuhu Sina tahad, et ma läheksin; luba mul kohata neid, keda Sina tahad, et ma kohtaksin; ütle, mida Sina tahad, et ma ütleksin, ja hoia mind Sinu teedel. Mychal F. Judge Rm 11,1-12; Mt 10,16-26a
11. Teisipäev Issand ütles Moosesele: "Kogu mulle rahvas kokku ja ma annan neile kuulda oma sõnu, et nad õpiksid mind kartma, niikaua kui nad elavad maa peal, ja õpetaksid seda oma lastelegi." 5Ms 4,10 Kui Barnabas Antiookiasse pärale jõudis ja nägi Jumala armu, sai ta rõõmsaks ja julgustas kõiki jääma kindlameelselt Issanda omaks. Ap 11,23 Võtkem Ta vastu. Tema on meie Issand. Tõtakem Tema juurde. Tema annab meile rõõmu ja rahu. Avagem Temale oma kodu uksed, et Ta võiks sinna elama tulla. Temale kostku meie kiituslaul. Johannes Oskar Lauri Lk 21,5-6.20-24; Mt 10,26b-33
12. Kolmapäev Sellepärast kartke nüüd Issandat ja teenige teda laitmatult ja ustavalt ja kõrvaldage ebajumalad ja teenige Issandat! Jos 24,14 Ent ma tahaksin, et te oleksite targad heale, aga jääksite puutumatuks kurjast. Rm 16,19 Jeesus, minu päike, kui Sa oma läike heidad hingesse, elu uus siis tärkab, kõik, mis hea on, ärkab, jõuab kevade. Siis kaob öö ja algab töö, mis on meelepärast Sulle, õnnistuseks mulle. KLPR 272:3. Hugo Viktor Karl Wühner Jh 4,19-26; Mt 10,34-39
13. Neljapäev Meie Issand on suur ja vägev rammult; tema mõistus on määratu. Ps 147,5 Ent me teame, et neile, kes Jumalat armastavad, laseb Jumal kõik tulla heaks. Rm 8,28 See on hea, et Sinu tuuled painutanud maani mind. Nüüd vast õppinud mu huuled ülistama Issand, Sind. Tänurohke ikka meel, rõhutult ei murdu veel. Kõrkja paik on tuulte teel. Arved Paul Rm 11,13-24; Mt 10,40-42
14. Reede Kõigekõrgema oled sina, mu hing, võtnud oma eluasemeks. Ps 91,9 Jeesus palub: "Ma ei palu, et sa võtaksid nad ära maailmast, vaid et sa hoiaksid neid kurja eest." Jh 17,15 Ükski valu, kaotus ja kibe pisar polnud asjata, kui nad on toonud meid kasvõi üheainsagi sammu Jumalale lähemale, kelle väsimatu armastus nii mõnigi kord ei saa teisiti, kui peab kasutama valude teed, et taotleda meie hingele püsivaid väärtusi Rudolf Kiviranna Lk 23,27-31; Mt 11,1-19
15. Laupäev Issand! Eks sinu silmad vaata tõe peale? Jr 5,3 Pidage meeles oma juhatajaid, kes teile on rääkinud Jumala sõna; pidades silmas nende elukäigu lõppu, võtke eeskujuks nende usk! Hb 13,7 Pühad on need inimesed, kelle kaudu teistel on kergem uskuda Jumalasse. Nathan Söderblom 5Ms 4,27-35(36-40); Mt 11,20-24
11. PÜHAPÄEV PÄRAST KOLMAINUPÜHA Jumal paneb suurelistele vastu, aga alandlikele annab armu. 1Pt 5,5 2Sm 12,1-10.13-15a; Ef 2,4-10; Ps 113 Jutlus: Lk 18,9-14
16. Pühapäev Joosepi vennad palusid teda: "Anna siis nüüd andeks oma isa Jumala sulaste üleastumine!" 1Ms 50,17 Peetrus ütles Jeesuse juurde astudes: "Issand, kui mitu korda minu vend võib minu vastu patustada ja mul tuleb talle andeks anda? Kas aitab seitsmest korrast?" Jeesus ütles talle: "Ma ei ütle sulle seitse korda, vaid seitsekümmend seitse korda." Mt 18,21-22 Hirm kohtu ees taandub, kui võtame vastu Jumala armastuse, mis ületab kõik kohtuotsused. Kui vabaneme vajadusest teiste üle kohut mõista, oleme vabad hirmust kohtuotsuse ees. Henri Nouwen
17. Esmaspäev Kus on palju sõnu, seal ei puudu üleastumine, aga kes talitseb oma huuli, on mõistlik. Õp 10,19 Sinu sõnadest mõistetakse sind õigeks ja sinu sõnadest mõistetakse sind süüdi. Mt 12,37 Pane valvur mu huultele, Issand! Pane valvur, et vaikiks mu keel, kui on kiusatus sõnaga lüüa kaasrändurit taevasel teel. Meeli Tankler Hs 17,1-6.22-24; Mt 11, 25-30
18. Teisipäev Mina annan neile ühesuguse südame ja annan nende sisse uue vaimu. Hs 11,19 Te olete saanud lapseõiguse Vaimu, kelles me hüüame: "Abba! Isa!" Rm 8,15 Ma olen ristitud, ei karda ma risti, häda, kurvastust. Ma laps ja Jumal minu Isa, Ta saadab abi, rõõmustust. Kui ohkan, nutan, kuuleb Ta ja ütleb: "Laps, siin olen ma!" KLPR 201:5. Johann Friedrich Stark 1Ms 19,15-26; Mt 12,1-14
19. Kolmapäev Issand on hea, varjupaik hädaajal, ja ta tunneb neid, kes tema juures pelgupaika otsivad. Na 1,7 Paulus kirjutab: "Epafroditos ju oligi suremas haige, kuid Jumal halastas tema peale, aga mitte üksnes tema, vaid ka minu peale, et mulle ei tuleks kurbust kurbusele lisaks." Fl 2,27 Sa ei tapa meid, vaid hoopis muudad, Sa aitad meil leida tee, millel käimine annab aimu kord tulevast maailmast. Jah, õndsustee on ainuke võimalus välja kannatada kannatust, mis jälitab meid praeguses elus. Jaan Tooming Mk 7,24-30; Mt 12,15-21
20. Neljapäev Tõesti, sina oled ennast varjav Jumal, Iisraeli Jumal, Päästja! Js 45,15 Jeesus ütles: "Inimesepoeg antakse paganate kätte ja teda teotatakse ja tema peale sülitatakse, ja kui nad teda on piitsutanud, tapavad nad tema ning kolmandal päeval tõuseb ta üles." Aga jüngrid ei mõistnud sellest midagi ja see sõna oli nende eest peidetud. Lk 18,32-34 Olgu looduses talv nii pikk ja raske kui tahes, kevad ei jää tulemata. Jumala armastus kannab selle eest hoolt. Ja meie ei saa teha midagi paremat ja targemat, kui usaldada Jumalat rohkem kui oma mõtteid, kartusi, kahtlusi. Rudolf Kiviranna 1Pt 5,1-5; Mt 12,22-37
21. Reede Jumal teab, mis on pimeduses, sest tema juures elab valgus. Tn 2,22 Nõnda siis ärge mõistke kohut enne õiget aega, enne kui tuleb Issand, kes toob valguse ette pimedusse varjunud asjad ning teeb avalikuks inimsüdamete kavatsused. 1Kr 4,5 Kui sa näed kedagi avalikult patustamas ja rängalt langemas, siis ära pea ennast paremaks, sest sa ei tea, kui kaua sinagi heal teel püsid. Kõik oleme nõrgad, aga nõrgem kui sina ise ärgu olgu sinu silmis ükski. Thomas Kempis Lk 22,54-62; Mt 12,38-45
22. Laupäev Issand on hea neile, kes teda ootavad, hingele, kes teda otsib. Nl 3,25 Te olete ju maitsnud, et Issand on helde. 1Pt 2,3 Siiski öös sünges, võitlevas hinges, igatsus elule julguse loob. Lootuste kuma koitmaski juba, raugemas tuuled ja lainete hoog. Maailma Issand, tormides ustav, lainete hauast veel elule toob. Arved Paul Js 26,1-6; Mt 12,46-50
12. PÜHAPÄEV PÄRAST KOLMAINUPÜHA Rudjutud pilliroogu ei murra ta katki ja hõõguvat tahti ei kustuta ta ära. Js 42,3 Js 29,17-24; Ap 9,1-9(10-20); Ps 16 Jutlus: Mk 7,31-37
23. Pühapäev Tema annab väsinule rammu ja jõuetule palju jõudu. Js 40,29 Seepärast mul ongi hea meel nõtruses, vägivalla all, hädades, tagakiusamistes ja ahistustes Kristuse pärast, sest kui ma olen nõder, siis ma olen vägev. 2Kr 12,10 Sõbrad, me oleme lahingus ja peame võitlust jätkama. Aga pidagem meeles, kes on selle võitluse eesotsas. Clemens Roomast
24. Esmaspäev Issand paljastab oma püha käsivarre kõigi rahvaste nähes, ja kõik maailma ääred saavad näha meie Jumala päästet. Js 52,10 Tõeline valgus, mis valgustab iga inimest, oli maailma tulemas. Jh 1,9 Jumala käsivarred ulatuvad ka tänapäeval taevast maa peale, et õnnistada ja varjata neid, kes palves Tema poole pöörduvad. Johannes Oskar Lauri Mt 9,27-34; Mt 13,1-9.18-23
25. Teisipäev Issand ütleb oma rahvale: "Vaata, ma läkitan teile vilja, veini ja õli, et teil on seda kõike küllalt." Jl 2,19 Jeesus võttis need viis leiba ja kaks kala, vaatas üles taevasse, õnnistas ja murdis ning andis leivad jüngrite kätte, jüngrid aga andsid need rahvale. Ja kõik sõid ja said kõhud täis. Mt 14,19-20 Ristiinimene ei unusta silmapilgukski, et ta igapäevase leiva võtab Lõikuse Peremehe käest. See pole antud peremehetsemiseks, vaid et ta tunneks selle kaudu ennast sõltuvana oma taevasest Isast. Harri Haamer 4Ms 12,1-15; Mt 13,10-17
26. Kolmapäev Küsi ometi enne Issanda sõna! 2Aj 18,4 Kes heasse mulda külvatud, on need, kes sõna kuulevad ja vastu võtavad ja vilja kannavad. Mk 4,20 Mida segasemaks ja ähvardavamaks ajad muutuvad, seda enam tõstavad pead inimesed, kes loevad Piiblit. Nad ootavad Jeesuse taastulekut. Wilhelm Busch Mt 17,14-20(21); Mt 13,24-30.36-43
27. Neljapäev Kes rõhub viletsat, teotab tema Loojat Õp 14,31 Paulus kirjutab: "Aga teie ei põlastanud mind mu keha pärast ega sülitanud maha, vaid võtsite mu vastu nagu Jumala ingli, nagu Kristuse Jeesuse." Gl 4,14 Anna julgust ja abivalmidust tervetele, et nad aitaksid nõrgemat venda ja õde Jeesuse Kristuse, meie Issanda pärast, kes tegi jalutud terveks, pimedad nägijaks ja andis kurtidele tagasi kuulmise. Andres Taul Jk 5,13-16; Mt 13,31-35
28. Reede Ma kogun nad maa äärtest; nende hulgas on üheskoos pimedaid ja jalutuid, rasedaid ja sünnitajaid: suure hulgana tulevad nad siia tagasi. Jr 31,8 Ja isand ütles sulasele: "Mine välja teedele ja aedade äärde ja keelita rahvast sisse astuma, et minu koda saaks täis!" Lk 14,23 Miks inimene ei usu, et Jumal otsib teda? Sest inimene peab end nii pisikeseks. Jeesus tuli meid päästma sellisest alaväärsuse tundest. See saab võimalikuks ainult siis, kui sa usaldad enese Tema kätte. Eenok Haamer Lk 23,6-12; Mt 13,44-46
29. Laupäev Su rahvas ütleb: "Issanda tee ei ole õige!" Kuid nende enda tee ei ole õige! Hs 33,17 Ära saada meid kiusatusse. Mt 6,13 Jeesus, minu kalju, kiusatusi palju on mu eluteel. Jõudu mulle lisa, vastu seisma visa on siis minu meel. Sinuga siis võidan ma patu suured kavalused ja ta meelitused. KLPR 272:1. Hugo Viktor Karl Wühner Js 57,15-19; Mt 13,47-52
13. PÜHAPÄEV PÄRAST KOLMAINUPÜHA Kristus ütleb: "Mida te iganes olete teinud kellele tahes mu kõige pisematest vendadest, seda te olete teinud mulle." Mt 25,40 1Ms 4,1-16a; 1Jh 4,7-12; Ps 71 Jutlus: Lk 10,25-37
30. Pühapäev Mina olen armuline, ütleb Issand, mina ei pea viha mitte igavesti. Aga tunne oma süüd, et sa oled üles astunud Issanda, oma Jumala vastu. Jr 3,12-13 Issand on teie vastu pikameelne, sest ta ei taha, et keegi hukkuks, vaid et kõik jõuaksid meeleparandusele. 2Pt 3,9 Eks Sa ole vägev Issand, rikas heldusest ja tõest? Eks Sa oma vere valand iga kadund hinge eest? Minagi Su peale loodan, kõikumatus usus ootan, kuni viimaks mulle ka oma heldust näitad Sa. ULR 402:5. Johann Caspar Lavater
31. Esmaspäev Issand vastas Moosesele: "Kogu see rahvas, kelle keskel sa oled, saab näha Issanda tegu." 2Ms 34,10 Paljud, kes Jeesust kuulsid, olid vapustatud ja ütlesid: "Kust sellele see kõik on tulnud ja mis tarkus see on, mis temale on antud? Ja sellised vägevad teod, mis tema käte läbi sünnivad? Eks tema ole see puusepp, Maarja poeg?" Mk 6,2-3 Meie ei tea enda ega oma rahva tulevikku, aga meie teame, et Jumala armastus on meid siiani imelisel viisil mitmes hädas ja viletsuses aidanud. Seepärast usume, et võime end julgelt usaldada Tema hoolde. Tema on Issand, kes käsutab rahvaid ja seab nende teid. Ta juhib ka meie rahva samme, kui Temale järgneme. Kes Tema juurde palves tuleb, seda ei lükka Ta tagasi. Johannes Oskar Lauri 5Ms 15,1-11; Mt 13,53-58

References: Ps 75
 Ps 40
 Ps 33
 Ps 64
 Ps 147
 Ps 91
 Ps 113
 Ps 16
 Ps 71